
	1.
	בחוק המועצה להשכלה גבוהה, התשי"ח–1958[footnoteRef:2], בסעיף 15, האמור בו 
יסומן "(א)", ואחריו יבוא: [2:  ס"ח התשי"ח, עמ' 191.] 


	
	
	"(ב)	על אף האמור בסעיף קטן (א), לא תוטל הגבלת גיל ברישום למוסד להשכלה גבוהה או בכניסה למסלולי לימוד המתקיימים בו." 



דברי הסבר
הצעת חוק זו נועדה לאפשר, לכל המעוניין, להתחיל בלימודים אקדמיים בכל התחומים בלי הגבלת גיל. כיום ישנם תחומים שבהם לא ניתן להתחיל את הלימודים מתחת לגיל 20. התוצאה היא שאנשים רבים, בעיקר מהחברה הערבית, נאלצים להמתין שנתיים יקרות מסיום התיכון עד תחילת הלימודים. חוק זה יאפשר להם להתחיל ללמוד מיד עם סיום התיכון.
במקומות רבים בעולם נהוג להתנות כניסה למקצועות הדורשים בגרות נפשית במבחנים או בשיחה עם פסיכולוג אך לא להגביל באופן מוחלט את גיל המועמדים. 
הצעות חוק זהות הונחו על שולחן הכנסת העשרים על ידי חברת הכנסת תמר זנדברג וקבוצת חברי הכנסת (פ/96/20), על שולחן הכנסת העשרים ושתיים ועל שולחן הכנסת העשרים ושלוש על ידי חברת הכנסת תמר זנדברג (פ/255/22; פ/1361/23) ועל ידי חברת הכנסת היבה יזבק וקבוצת חברי הכנסת (פ/1085/22; פ/552/23) ועל שולחן הכנסת העשרים וארבע על ידי חברת הכנסת תמר זנדברג (פ/1009/24), על ידי חברת הכנסת ג'ידא רינאוי-זועבי (פ/1633/24), על ידי חברת הכנסת גילה גמליאל (פ/1927/24), על ידי חבר הכנסת סמי אבו שחאדה (3013/24), על ידי חברת הכנסת עאידה תומא סלימאן  (פ/2225/24) ועל ידי חברת הכנסת עאידה תומא סלימאן וקבוצת חברי הכנסת (פ/3096/24).
הצעת החוק זהה לפ3096/24 ולפיכך לא נבדקה מחדש על ידי הלשכה המשפטית של הכנסת. 

